Kodenavnet for bin Ladens lik: «Pakken»
Kodenavnet for Osama bin Ladens døde kropp var «Pakken» («The package»). Kodenavnet for de som leverte den var «Fedex». Fedex er navnet på et stort firma som hurtigleverer pakker verden over. Associated Press har fått tilgang på de hittil hemmelige e-postene. De gir et nytt innblikk i operasjonen som førte til at verdens mest ettersøkte terrorist ble drept - og hvordan liket hans ble håndert i etterkant. Bin Laden ble drept av amerikanske spesialsoldater fra Navy SEAL som stormet inn i bygningen der han skjulte seg i Abbotabad i Pakistan i mai i 2011. BAKGRUNN:Slik ble bin Laden verdens mest ettersøkteI en e-postutveksling mellom konteadmiralen i de amerikanske marinestyrkene og en annen offiser brukte man kodeord for å beskrive om helikoptrene som skulle frakte soldatene som drepte ham og bin Ladens kropp var fremme ved krigsskipet USS Carl Vinson. «Er det noe nytt om pakken til oss», skrev konteadmiral Charles Gaouette til konteadmiral Samuel Perez. «Fedex leverte pakken. Begge lastebilene er trygt på vei til hjemmebasen», svarte konteadmiral Samuel Perez, som kommanderte gruppen. Deretter ble terrorlederen gravlagt etter muslimske skikker. «Tradisjonelle islamske begravelsesprosedyrer ble fulgt», heter det i e-posten fra konteadmiral Charles Gaouette. «Den avdødes kropp ble svøpt i et hvitt klede. Deretter ble han plassert i en bag fylt med bly.. En militær offiser leste opp en religiøs tekst, som ble oversatt til arabisk av en med språket som morsmål. Etter at opplesningen var ferdig, ble kroppen lagt på en planke og løftet opp, hvorpå den avdødes kropp sank ned i sjøen.» Det finnes angivelig ingen bilder eller annen dokumentasjon av bin Ladens lik. Store deler av innholdet i e-postene Associated Press har fått tilgang til er også sladdet. BAKGRUNN:Tidligere Navy SEAL avslører: Slik ble bin Laden drept
Hemmeligstemplede e-poster fra raidet som førte til Osama bin Ladens død er nå offentliggjort.